पाएं अपने शहर की ताज़ा ख़बरें और फ्री ई-पेपरडाउनलोड करें
मनियां तहसील क्षेत्र के गांव चौकी हिनौता के रहने वाले कांग्रेस के मनियां ब्लॉक अध्यक्ष सुरेश कुशवाह का कहना है कि 27 अप्रैल को अचानक मुझे बुखार आया और सांस लेने में भी हल्की परेशानी हुई तो मैं मनियां सीएचसी पहुंचा,जहां कोरोना जांच के लिए सैंपल दिया। इससे पहले सांस लेने में परेशानी एवं कोरोना के लक्षण होने से चिकित्सकों की ओर से उन्हें कोविड वार्ड में भर्ती कर उपचार शुरू कर दिया।
ऑक्सीजन लेबल भी 85 रह गया था। मुझे खांसी के साथ हल्का बुखार और सांस लेने में कठिनाई महसूस हो रही थी। अस्पताल में भर्ती हुआ, लेकिन हौसला नहीं खोया। कोविड संक्रमित होने के साथ ही डायबिटीज भी थी ऐसे में मुझे अधिक डर सता रहा था। इस दौरान वहां पदस्थ डाॅ. जनार्दन सिंह परमार एवं उनकी टीम लगातार मुझे मोटीवेट करते रहे। जिसे लेकर मैने धैर्य रखते हुए अपने परिजनों से बात कर अपने आपको सुरक्षित कर पाया। तीन दिन बाद स्थिति में सुधार आया।
इस दौरान मेरे मित्र एवं परिवारीजन भी लगातार बात करते रहे और मेरा हौसला बढ़ाते रहे। उनसे बात करने के दौरान कभी महसूस नहीं होने दिया। छह दिन तक अस्पताल में रहने के बाद दो मई को अस्पताल से छुट्टी हो गई। अब वह पूरी तरह से स्वस्थ हैं। चिकित्सकों का कहना है कि मरीज धैर्य से काम लें और हौसला रखें तो वह जल्द ही इस बीमारी से ठीक हो सकते हैं।
उन्होंने लोगों से अपील की है कि यदि वे संक्रमित होते हैं तो हिम्मत रखें, योग आसन करें, गर्म चीजों का इस्तेमाल इसमें कारगर है। राेग प्रतिरोधक क्षमता बढ़ाने के लिए हेल्दी और हैवी डाइट लें। अभी थाेड़ी कमजोरी जरूर महसूस होती है, लेकिन चार-पांच दिन में सामान्य हा़े जाएगी।
एक्सपर्ट व्यू...विटामिन युक्त हेल्दी डाइट लें
फिजिशियन डाॅ. जनार्दन सिंह परमार का कहना है कि संक्रमण से लड़ने के लिए विटामिन और मिनरल्स युक्त हैवी और हेल्दी डाइट हाेनी चाहिए। विटामिन सी शरीर की इंटरनल ताकत बढ़ाता है। इसमें आंवला, नींबू, मौसमी, संतरा का सेवन अच्छा है। जिंक शरीर में कई एंजाइमों के लिए सह घटक के रूप में काम करता है और शरीर में सभी विटामिन और मिनरल्स को आपस में रोककर प्रतिरोधक क्षमता को तेजी से बढ़ाता है।
जिंक लाल चावल, अंकुरित अनाज, पालक, मटर, काजू, अखरोट, बादाम में मिलता है। खाने में विटामिन डी जरूरी है धूप स्नान के साथ सोलर कुकर में पका कर खाना लें सकते हैं। सुबह अंकुरित ले, दाेपहर के भोजन में चोकर युक्त आटे की रोटी, हरी सब्जी और छाछ लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn